ગત રવિવારે ગાંધીધામના ખોડીયાર નગરમાં રહેતી સુંદરદેવી ઘીસાજી રેગર (ઉ.વ.74) નો મ્રુતદેહની ઓરડીમાંથી મળી આવ્યો હતો. જેમનું પીએમ કરાવતા શ્વાસ રુંધાવાથી મોત નિપજ્યાનું સ્પષ્ટ થતા આ અકસ્માત મોત નહિ પરંતુ હત્યા હોવાનું સામે આવ્યુ હતુ. દરમ્યાન મ્રુતકના પુત્ર રાજેશભાઈ ઘીસાજી ચોરોટીયા (રેગર) એ એ ડીવીઝન પોલીસ મથકે અજાણ્યા શખસો વિરુદ્ધ ગુન્હો દાખલ કરાવ્યો હતો. ફરીયાદમાં જણાવ્યા અનુસાર અજાણ્યા ઈસમોને રાત્રીના ભાગે ધસી આવી મ્રુતક સુંદરદેવીને ઓશીકા વડે ગુંગળાવીને હત્યા નિપજાવી દઈ, તેમણે પહેરી રાખેલા કે રુમમાં રહેલા સોનાની અંગુઠી, કંદોરો, ઘુમર, પાયલ, કંઠી, ટીકો સહિતના અંદાજે 3.50 લાખના ઘરેણાની લુંટ ચલાવી હતી. પોલીસે પહેલાજ ઘટનામાં જાણભેદુ હોવાની શંકા વ્યક્ત કરી હતી ત્યારે પીઆઈ ભાવીનભાઈ સુથારે જણાવ્યુ હતુ કે અમે સંભવીત શંકાસ્પદ ઈસમોની પુછપરછ અને કોઇ ઓળખીતા વ્યક્તિની નજર બગડી હોય તેવી સંભાવનાના આધારે તપાસ આદરીને આરોપીઓને પકડવા સંભવીત દરેક દિશામાં કાર્યવાહિ આરંભી છે.